Må ikke forveksles med Colombo.

***Columbo*** er en amerikansk kriminalserie om den amerikanske drapsetterforskeren Columbo (spilt av Peter Falk). Serien gikk på den amerikanske TV-kanalen NBC i periodene 1971 til 1978 og på ABC i perioden 1989 til 2003. (Det ble ikke produsert noen episoder mellom 1978 og 1989). Richard Levinson og William Link var seriens skapere. 

Det er totalt produsert 69 filmer/episoder av Columbo. De to første filmene, fra 1968 og 1971, regnes av mange å ikke tilhøre den egentlige serien. Disse to «episodene» er regnet som såkalte «pilotepisoder». Spilletiden på episodene varierer fra 70 til 100 minutter. Det er også variasjon i antall produserte episoder pr. år. *Murder by the Book* (1971) regnes som den første episoden.

Deler av serien ble sendt på NRK fra 1972 til 1979.

Bakgrunn
--------

Karakteren Columbo er opprinnelig hentet fra TV-serien *The Chevy Mystery Show* fra 1960. Karakteren ble her spilt av Bert Freed. Serieskaperne var også inspirert av Fjodor Dostojevskij. Forbildet for Columbo var politimannen Porfirij Petrovitsj, forhørsdommeren som framkaller kaldsvette hos morderen Raskolnikov i romanen «*Forbrytelse og straff*».

Om seriens innhold og karakteren
--------------------------------

Serien er lagt opp slik at seerne fra begynnelsen får se hvem som er morderen. Hver episode begynner med et nøye planlagt mord slik at Columbo må nøste seg frem til morderen på de mest finurlige måter. Karakteren opptrer på en klossete og klumsete måte slik at morderen i begynnelsen tror han har å gjøre med en dum og lettlurt etterforsker. 

Karakteren er ellers kjent for sin lange frakk og sees ofte røkende på en sigar. I tillegg kjører han rundt i en i øynefallende nedslitt gammel bil. Han snakker stadig om kona, og ber gjerne morderen eller kollegene sine om råd om konas ting eller hva han f.eks. kan skaffe henne i presang. Likevel har hans bedre halvdel aldri blitt vist på skjermen. I episoden "Dead Weight" fra 1971, episoden som kommer før "Suitable for Framing", som NRK valgte å vise som første episode i 1972, kan man se av ID kortet til Columbo at hans fulle navn er Frank Columbo.

I Norge
-------

*Columbo* dukket opp på norsk TV første gang den 16. september 1972. *Suitable for Framing* (som på NRK fikk den norske tittelen *Rett tid, rett stad*) var den første episoden som ble vist i Norge. Den var egentlig den fjerde episoden av den ordinære serien. Den gikk som lørdagsserie de første to årene og som detektime fra 1974.

* NRK: 1972-79, 2005-08
* TV3: 1989-93
* Canal9: 2011-12
* TV+: 1995-96

Episoder
--------

Episodeoversikt for Columbo

Referanser
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31   ČSFD[Hentet fra Wikidata]
2. ↑   Internet Movie Database[Hentet fra Wikidata]
3. ↑  «Columbos metode». *Dagbladet*. 31. oktober 2005. Besøkt 21. desember 2008.
4. ↑  VG, 16. september 1972, s.44 «*Slik begynner fjernsynets nye detek-serie Columbo: Episoden "Rett tid, rett stad" (tekstet på nynorsk) handler om en mengde stjålne malerier, som etterfølges av drap*».
5. ↑  NRK - Godlynt gjensyn (13.5.2005)

Eksterne lenker
---------------

* (en) *Columbo* på Internet Movie Database Rediger på Wikidata

* (no) *Columbo* hos Filmfront Rediger på Wikidata

* (da) *Columbo* i Danmark Nationale Filminstitut Rediger på Wikidata

* (en) *Columbo* på The Movie Database – TV Rediger på Wikidata

* (en) *Columbo* på Rotten Tomatoes Rediger på Wikidata

* (en) *Columbo* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** BNF **·** BNF (data) **·** NKC
 |